ATKLĀTA KONKURSA

**Fiziskās un tehniskās apsardzes pakalpojumi**

(identifikācijas Nr. PSKUS 2018/75)

Objekta apskates sanāksmes

Protokols Nr.2

Rīga 2018.gada 17.maijā

Vieta: Pilsoņu ielā 13, Rīga, 2.korpuss.

Iepirkuma komisija, izveidota ar VSIA “Paula Stradiņa klīniskā universitātes slimnīca” 2017.gada 9.novembra rīkojumu Nr.11-10/132 „Par iepirkuma komisijas izveidi iepirkumam “Fiziskās un tehniskās apsardzes pakalpojumi”.

**Komisijas sastāvs:**

|  |  |
| --- | --- |
| Komisijas priekšsēdētājs: | **Mārtiņš Melnis** **–** Drošības daļas vadītājs; |
| Komisijas locekļi: | **Arta Biruma** – Valdes locekle; |
|  | **Mārtiņš Šmitiņš** – Vecākais darba drošības un ugunsdrošības speciālists; |
|  | **Diāna Belozerova** – Iepirkumu daļas iepirkumu procesu koordinatore. |

Sanāksmē piedalās: M. Melnis, D. Belozerova.

Sanāksmes mērķis: Saskaņā aratklāta konkursa „ Fiziskās un tehniskās apsardzes pakalpojumi”, ID Nr. PSKUS 2018/75 (turpmāk – atklāts konkurss) nolikuma 1.4.4.punktu, objekta, kurā tiks sniegts pakalpojums, (turpmāk – Objekts) apskate.

**Sanāksmes gaita:**

1. 2018.gada 17.maijā pulksten 14:00 tiek veikta ieinteresēto pretendentu, kuri ieradušies uz Objekta apskati, reģistrācija (reģistrācijas veidlapa pielikumā).
2. Ieinteresēto pretendentu pārstāvji veic Objekta apskati, kuras laikā tiek izrādīts Objekts un komisijas priekšsēdētājs M. Melnis sniedz ieskatu par apsardzes posteņiem un apsardzes sistēmām.

**Klātesošās personas tiek iepazīstinātas ar Objekta apsardzes posteņiem:** M. Melnis iepazīstina klātesošos ar apsardzes posteņu un to specifiku, tehniskajām telpām, kurās atrodas apsardzes sistēmas un iekārtas, kā arī apsardzes posteņa darba laiku, darbinieku skaitu postenī, ar ikdienas darba pienākumiem un specifiku.

M. Melnis informē, ka iepirkumā paredzēti arī tehniskā apsardzes pakalpojumi – apsardzes grupas reaģēšana uz trauksmi (2 grupas) un tehniskās apsardzes nodrošināšana, norādot ieinteresētajiem pretendentu pārstāvjiem, ka norādot Tehniskās apsardzes piedāvājumā 1 (viena) mēneša izmaksas ir jāņem vērā, ka tajās jāiekļauj visas izmaksas, kas saistītas ar šīs apsardzes nodrošināšanu, apsardzes raidītāju frekvences nodrošināšanas izmaksas, operatīvās apsardzes grupu ierašanās uz Objektu, trauksmes pogu izmaksas, jāņem vērā, ka nav paredzams reaģēšanas grupas izsaukumu skaits mēneša laikā un netiks maksāts par papildus operatīvās grupas izsaukumiem pakalpojuma nodrošināšanā. Tiek norādīts, ka ārkārtas gadījumos ir jānodrošina 5 (piecu) operatīvo automašīnu ierašanos vienlaicīgi, lai nepieciešamības gadījumā bloķētu visas piecas slimnīcas teritorijas izejas.

M. Melnis norāda, ka iepirkumā ir paredzēts arī papildus apsardzes personāla pakalpojums, kas varētu būt nepieciešams, ja rodas ārkārtas situācijas, kurās nepieciešami papildus apsardzes darbinieku resursi, lai nodrošinātu Pasūtītāja pacientu, apmeklētāju un darbinieku drošību, saglabātu mantu, pārtrauktu trešo personu pretlikumīgu rīcību un/vai aizturētu likumpārkāpējus, kā arī valsts svētku dienās (pēc pieredzes tās varētu būt Līgo un Jāņi, Jaungada nakts, 9. maija pasākums), bet var būt arī citi pasākumi, kas notiek arī apsargājamā objektā, vai atsevišķās dienās, kurās ir liels pacientu pieplūdums.

1. Pēc Objekta apskates ieinteresēto pretendentu pārstāvji tiek uzaicināti uzdot jautājumus par apskates laikā konstatēto. Ieinteresēto pretendentu pārstāvji uzdod jautājumus, uz kuriem tiek sniegtas atbildes:

|  |  |  |
| --- | --- | --- |
| **Nr.p.k.** | **Jautājums** | **Atbilde** |
| 3.1. | Vai ir jāņem vērā Cortex sistēmas izmaksas? | Izmaksas ir jāņem vērā. Pašreizējais uzņēmums, kas sniedz apsardzes pakalpojumu veic apmaksu uzņēmumam, kas nodrošina raidītāju frekvences, lai saņemtu attiecīgus signālus. |
| 3.2. | Kādas izmaksas tiek iekļautas fiziskās un tehniskās apsardzes pakalpojumā? | Fiziskās apsardzes pakalpojuma nodrošināšanai ir jānorāda 1 stundas likme, kas ietver visas ar pakalpojuma izpildi saistītās izmaksas, izņemot PVN.Tehniskai apsardzei jānorāda 1 mēneša maksa, kas ietver visas izmaksas, kas saistītas ar operatīvās grupas reaģēšanu, izmaksas, kas saistītas ar raidītājiem, kā arī citas izmaksas, kas saistītas ar pakalpojuma sniegšanu, izņemot PVN. |
| 3.3. | Kā tiek atpazīts transports, kas iebrauc slimnīcas teritorijā? | Mums ir autotransporta numuru atpazīšanas sistēma, kur ievadot automašīnas numurus, automašīnas varēs atpazīt, kā arī ir domofoni. |

1. Saskaņā ar atklāta konkursa nolikuma 3.6.1. punktu ieinteresēto pretendentu pārstāvji iesniedz pieteikuma formas, atklāta konkursa Nolikuma 2. pielikuma “Tehniskā specifikācija/darba uzdevums” izsniegšanai, pēc kuras iesniegšanas Tehniskā specifikācija/darba uzdevums tiks nosūtīts elektroniski uz ieinteresētā pretendenta norādīto e-pasta adresi šīs dienas laikā.

M. Melnis informē ieinteresēto pretendentu pārstāvjus, ka Tehniskajā specifikācijā/darba uzdevumā ir detalizēti norādīta informācija par apsardzes režīmu un pienākumu sadali katram apsardzes postenim.

M. Melnis jautā, vai ieinteresētajiem pretendentiem ir jautājumi par pretendentu kvalifikācijas prasībām, kas norādītas atklāta konkursa nolikumā. Pretendentu pārstāvjiem jautājumu izvirzītajām kvalifikācijas prasībām nav, kā arī izvirzītās kvalifikācijas prasības ieinteresētajiem pretendentiem ir skaidras un saprotamas.

Ieinteresēto pretendentu pārstāvjiem jautājumu nav.

Sanāksme tiek slēgta pulksten 14:45.

Komisijas priekšsēdētājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_ M. Melnis

Komisijas locekle \_\_\_\_\_\_\_\_\_\_\_\_\_\_\_\_\_\_\_\_\_\_\_\_ D. Belozerova